CELEX: 32005R1165
Language: fi
Date: 2005-07-19 00:00:00
Title: Komission asetus (EY) N:o 1165/2005, annettu 19 päivänä heinäkuuta 2005, pysyvän tarjouskilpailun avaamisesta Unkarin interventioelimen hallussa olevan maissin myymiseksi yhteisön markkinoilla

20.7.2005   
            
            
               FI
            
            
               Euroopan unionin virallinen lehti
            
            
               L 188/7
            
         
      KOMISSION ASETUS (EY) N:o 1165/2005,
   annettu 19 päivänä heinäkuuta 2005,
   pysyvän tarjouskilpailun avaamisesta Unkarin interventioelimen hallussa olevan maissin myymiseksi yhteisön markkinoilla
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Interventioelinten hallussaan pitämien viljojen myyntiin saattamisen menettelyistä ja edellytyksistä 28 päivänä heinäkuuta 1993 annetussa komission asetuksessa (ETY) N:o 2131/93 (2) säädetään erityisesti, että interventioelimen hallussa oleva vilja saatetaan markkinoille tarjouskilpailulla ja sellaisin hintædellytyksin hintaedellytysten perusteella, jotka mahdollistavat markkinahäiriöiden välttämisen.
            
         
               (2)
            
            
               Iberian niemimaalla vallinneiden vaikeiden sääolojen vuoksi maissin hinnat ovat yhteisön markkinoilla melko korkeat, ja kotieläintuottajien ja eläinrehuteollisuuden on sen vuoksi vaikeaa tehdä hankintoja kilpailukykyisin hinnoin.
            
         
               (3)
            
            
               Unkarilla on interventiovarastoissa maissia, joka olisi käytettävä.
            
         
               (4)
            
            
               Unkarin interventioelimen hallussa olevat maissivarastot olisi sen vuoksi saatettava yhteisön viljamarkkinoille.
            
         
               (5)
            
            
               Yhteisön markkinoiden tilanteen huomioon ottamiseksi on suotavaa säätää, että komissio hallinnoi tarjouskilpailua. Lisäksi on vahvistettava jakokerroin vähimmäismyyntihinnan suuruisille tarjouksille.
            
         
               (6)
            
            
               Unkarin interventioelimen komissiolle toimittamassa tiedonannossa on lisäksi tärkeää säilyttää tarjousten tekijöiden nimettömyys.
            
         
               (7)
            
            
               Hallinnoinnin nykyaikaistamiseksi on syytä säätää komission pyytämien tietojen lähettämisestä sähköisessä muodossa.
            
         
               (8)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Unkarin interventioelin myy pysyvällä tarjouskilpailulla hallussaan olevat 500 000 maissitonnia yhteisön sisämarkkinoilla.
   2 artikla
   Edellä 1 artiklassa säädettyyn myyntiin sovelletaan asetusta (ETY) N:o 2131/93.
   Poiketen siitä, mitä edellä mainitussa asetuksessa säädetään
   
               a)
            
            
               tarjoukset vahvistetaan tarjouksen kohteena olevan erän tosiasiallisen laadun perusteella;
            
         
               b)
            
            
               vähimmäismyyntihinta vahvistetaan tasolle, jolla se ei häiritse viljamarkkinoita; vähimmäismyyntihinta ei saa kuitenkaan olla kyseisenä kuukautena voimassa olevaa interventiohintaa, kuukausittaiset korotukset mukaan luettuina, alempi.
            
         3 artikla
   Poiketen siitä, mitä asetuksen (ETY) N:o 2131/93 13 artiklan 4 kohdassa säädetään, tarjoukseen liittyvä vakuus on 10 euroa tonnilta.
   4 artikla
   1.   Ensimmäiseen osittaiseen tarjouskilpailuun tarkoitettujen tarjousten jättämisen määräaika päättyy 27 päivänä heinäkuuta 2005 klo 15.00 (Brysselin aikaa).
   Seuraavien osittaisten tarjouskilpailujen tarjousten esittämisen määräaika päättyy joka keskiviikko klo 15.00 (Brysselin aikaa), lukuun ottamatta 3 päivää elokuuta 2005, 17 päivää elokuuta 2005 ja 31 päivää elokuuta 2005, koska kyseisillä viikoilla ei järjestetä tarjouskilpailuja.
   Viimeiseen osittaiseen tarjouskilpailuun tarkoitettujen tarjousten jättämisen määräaika päättyy 26 päivänä lokakuuta 2005 klo 15.00 (Brysselin aikaa).
   2.   Tarjoukset on jätettävä seuraavalle Unkarin interventioelimelle:
   
               Mezogazdasági és Vidékfejlesztési Hivatal
            
         
               Alkotmány u. 29.
            
         
               H-1385 Budapest 62
            
         
               Pf 867
            
         
               Puhelin: (36-1) 219 62 60
            
         
               Faksi: (36-1) 219 62 59
            
         5 artikla
   Unkarin interventioelimen on annettava saadut tarjoukset komissiolle tiedoksi kahden tunnin kuluessa tarjousten jättämisen määräajan päättymisestä. Tiedonanto on toimitettava sähköisessä muodossa liitteessä olevan lomakkeen mukaisesti.
   6 artikla
   Asetuksen (EY) N:o 1784/2003 25 artiklan 2 kohdassa tarkoitettua menettelyä noudattaen komissio vahvistaa vähimmäismyyntihinnan tai päättää olla hyväksymättä saatuja tarjouksia. Jos eri tarjoukset koskevat samaa erää ja niiden yhteismäärä ylittää käytettävissä olevan määrän, vähimmäishinta voidaan vahvistaa erikseen jokaiselle erälle.
   Vähimmäishinnan suuruisten tarjousten osalta vähimmäishinnan vahvistamiseen voi liittyä tarjottujen määrien jakokertoimen vahvistaminen.
   7 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä heinäkuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 270, 21.10.2003, s. 78.
   
      (2)  EYVL L 191, 31.7.1993, s. 76. Asetus sellaisena kuin se on viimeksi muutettuna asetuksella (EY) N:o 749/2005 (EUVL L 126, 19.5.2005, s. 10).
   
      LIITE
      Pysyvä tarjouskilpailu Unkarin interventioelimen hallussa olevan 500 000 maissitonnin myymiseksi
      Lomake (1)
      
      (Asetus (EY) N:o 1165/2005)
      
                  1
               
               
                  2
               
               
                  3
               
               
                  4
               
            
                  Tarjouksen tekijän numero
               
               
                  Erän numero
               
               
                  Määrä
                  (t)
               
               
                  Hintatarjous
                  (euroa/tonni)
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  jne.
               
               
                   
               
               
                   
               
               
                   
               
            
         (1)  Lähetetään maatalouden pääosastoon (D/2).